Успение Богородично (Кашина) – Уикипедия
Успение Богородично (Кашина)
I половина на XIX век
„Успение Богородично“ е възрожденска църква в светиврачкото село Кашина, България, част от Неврокопската епархия на Българската православна църква. Обявена е за паметник на културата.[1]
Църквата е построена през първата половина на XIX век. В архитектурно отношение представлява каменна еднокорабна, вкопана на дълбочина 0,7 m сграда с полукръгла апсида и открит трем на северната страна. В интериора на тавана има апликирани две розетки и в средата в 1901 година е изрисуван Христос Вседържител в овален медальон. Северната и южната стена и проскомидията са изписани, но стенописите са силно повредени. Иконстасът е таблен с резба по царските двери и венчилката. На цокълните му табла има сцени от Шестоднева с нравоучителни сюжети. Иконите са от 1844 година, надживописани в началото на XX век. Проскинитарият и амвонът също са резбовани.[1]
↑ а б Енциклопедия Пирински край, том I. Благоевград, Редакция „Енциклопедия“, 1995. ISBN 954-90006-1-3. с. 425.
Взето от „https://bg.wikipedia.org/w/index.php?title=Успение_Богородично_(Кашина)&oldid=7995408“.
Последна редакция на страницата: в 13:31, на 31 юли 2017.